જીડીસીઆરની જોગવાઇમાં ૨૫ મીટર સુધીની ઊંચાઇવાળી બિલ્ડિંગના બાંધકામ પ્લાનમાં દોઢ મીટરની સીડીની જોગવાઇ છે જ્યારે ૨૫ મીટરથી વધુ ઊંચાઇના બાંધકામના પ્લાનમાં બે મીટરની સીડીની જોગવાઇ છે પણ જ્યારે કોઇ ડેવલપરોએ બાંધકામના પ્લાન મંજૂર કરાવવા હોય તો તેના માટે ફાયર બ્રિગેડનો અભિપ્રાય લેવો પડે છે જેમાં ફાયર બ્રિગેડે ઓનલાઇન અભિપ્રાયની વ્યવસ્થા ગોઠવી છે જેમાં પ્લાન સબમિટ કરવા પડે છે જેમાં અભિપ્રાયમાં ૨૫ મીટરની ઊંચાઇના બાંધકામના પ્લાનમાં પણ દોઢ મીટરની સીડીનો વિકલ્પ નથી જેથી દરેક ૨૫ મીટરની ઊંચાઇ સુધીના બાંધકામમાં બે મીટરની સીડી મૂકવા સાથે અભિપ્રાય આપવામાં આવે છે જે અંગે વારંવાર ડેવલપરોએ રજૂઆત કરી છે પણ જ્યાં સુધી સોફ્ટવેરમાં સુધારો ન થાય ત્યાં સુધી વ્યવસ્થામાં ફેર પડે તેમ નથી જેથી હાલ તો સ્થિતિ એવી થઇ છે કે, ૨૫ મીટર સુધીની હાઇટના બાંધકામોમાં બે મીટરની સીડી મૂકવી પડે છે જેનાથી બાંધકામની કોસ્ટ વધે છે જેનો બોજો આડકતરી રીતે પ્રજા ઉપર આવે છે.